
ŞCOALA GIMNAZIALĂ  ,,RADU ŞERBAN” 

COMUNA SĂLĂTRUCU,  JUDEŢUL ARGEŞ

TEL. 0248545040
EMAIL scoala_salatrucu@yahoo.com
Anunț concurs pentru post contractual conform H.G. 1336/2022
A) Școala Gimnazială ”Radu Șerban”, cu sediul în loc. Sălătrucu, strada Radu Șerban nr. 73, județul Argeș, organizează concurs, pentru ocuparea pe perioadă nedeterminată 1 post contractual vacant de Secretar I, S, cu 0,5 normă, compartiment didactic-auxiliar, funcție de execuție, conform H.G. nr. 1336/08.11.2022.
Condiţii de ocupare a postului:

· Generale - Candidații trebuie să îndeplinească condițiile prevăzute de art. 15 din Regulamentul-cadru privind organizarea și dezvoltarea carierei personalului contractual din sectorul bugetar plătit din fonduri publice, aprobat prin HG nr. 1336/2022
· Specifice:
· Studii superioare absolvite cu diplomă de licență în specializările : Economic, Juridic, Informatică de gestiune sau Administrație publică
· Vechime în muncă minim 3 ani, în specialitatea postului
· Abilități foarte bune de operare pe calculator (Word, Excel, Access, Internet);
· Competențe profesionale : Managementul resurselor umane și salarizare, gestionarea corespondenței oficiale, legislația actelor de studii, gestionarea documentelor școlare și noțiuni de relații publice.
B)  Documente solicitate candidaţilor pentru întocmirea dosarului de concurs, conform art. 35 din H.G. 1336/2022:
a) formular de înscriere la concurs, conform modelului prevăzut la anexa nr. 2;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) curriculum vitae, model comun european.
Dosarele de concurs se depun la Școala Gimnazială ”Radu Șerban”, cu sediul în loc. Sălătrucu, strada Radu Șerban nr.73, județul Argeș, compartimentul secretariat, telefon: 0248545040, e-mail: scoala_salatrucu@yahoo.com 
C) Condiţiile generale prevăzute de art. 15 din H.G. 1336/08.11.2022
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).

TEMATICA CONCURSULUI DE SECRETAR
· Organizarea sistemului de învăţământ preuniversitar;
· Încadrarea personalului în învăţământul preuniversitar;
· Particularităţi ale salarizării în învăţământul preuniversitar;
· Actele de studii – tipuri, condiţii de eliberare, modul de completare;
· Duplicate ale actelor de studii;
· Documente şcolare;
· Contractul individual de muncă
· Cunoştinţe de legislaţie privind emiterea şi evidenţa deciziilor, a adreselor oficiale si a adeverintelor;
· Acordarea burselor şcolare şi a altor ajutoare sociale pentru elevi;
· Arhivarea şi circuitul documentelor;
· Întocmirea şi gestionarea bazelor de date EDUSAL, REGES ONLINE, SIIIR, BURSE ȘCOLARE
Bibliografia:

· Legea învățământului preuniversitar nr. 198/2023 cu modificările și completările ulterioare– Capitolul X Personalul didactic auxiliar; CAPITOLUL XIV, Secțiunea a 3-a: Răspunderea patrimonială;
· ROFUIP aprobat prin OME nr. 5726 din 6 august 2024, publicat în Monitorul Oficial al României nr. 795 BIS din 12 august 2024, cu modificările și completările ulterioare;
· Legea cadru nr. 153/2017 privind salarizarea personalului plătit din fonduri publice
· H.G nr. 1.336/28.10.2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice;
· H.G. 250/1992, actualizată – privind concediile de odihnă şi alte concedii ale salariatiilor din administraţia publică,din regiile autonome cu specific deosebit şi din unităţile bugetare;
· Norme metodologice privind  efectuarea concediului  de odihnă pentru  personalul  didactic emise în aplicarea prevederilor Legii 198/2023 – Legea Învățământului Preuniversitar
· Legea 263/2010, actualizată – privind sistemul unitar de pensii publice;
· Criteriile de normare a personalului didactic auxiliar şi nedidactic potrivit Notificării MEN 44990/1999;
· HG 1294/2004 – acordarea ajutorului financiar “Euro 200”
· Hotărârea 732/2025, privind criteriile generale de acordare a burselor elevilor în învăţământul preuniversitar de stat, cu modificările și completările ulterioare
· Ordin 3010/08.01.2026 – Regulamentul privind regimul actelor de studii şi al documentelor şcolare gestionate de unităţile de învăţământ preuniversitar;

· Ordin nr. 4511/2017 privind procurarea, păstrarea, folosirea, scoaterea din uz și casarea sigiliilor;

· HG nr. 295/2025 privind Registrul General de Evidență al Salariaților Reges-Online
· Legea 53/2003 Codul Muncii cu modificările şi completările ulterioare;

· Legea 16/996 Legea Arhivelor Naţionale;
· OUG nr. 10/2008 salarizarea personalului nedidactic din învățământ.
Concursul de secretar se va desfășura la sediul Școlii Gimnaziale ”Radu Șerban” Sălătrucu, Jud. Argeș, după cum urmează :

	Activitate
	Data
	Intervalul orar

	Publicarea anunțului 
	29.09.2026
	

	Termenul limită de depunere a dosarelor de concurs
	30.09-13.10.2026
	9:00-14:00

	Selecția dosarelor
	14-15.10.2026
	9:00

	Afișarea rezultatelor selecției dosarelor
	16.10.2026
	9:00

	Depunerea contestațiilor la selecția dosarelor
	19.10.2026
	9:00

	Afișarea rezultatelor selecției dosarelor după contestații
	20.10.2026
	9:00

	Proba scrisă
	21.10.2026
	9:00

	Afișarea rezultatelor la proba scrisă
	21.10.2026
	15:00

	Depunerea contestațiilor la proba scrisă
	22.10.2026
	9:00

	Afişarea rezultatelor de la proba scrisă, după contestații
	23.10.2026
	9:00

	Proba practică
	26.10.2026
	9:00 

	Afișarea rezultatelor la proba practică
	26.10.2026
	14:00

	Depunerea contestațiilor la proba practică
	27.10.2026
	9:00

	Afişarea rezultatelor de la proba practică după contestații
	28.10.2026
	9:00

	Interviul
	29.10.2026
	10:00

	Afișarea rezultatelor la proba de interviu
	29.10.2026
	15:30

	Depunerea contestațiilor la proba de interviu
	30.10.2026
	9:00

	Afişarea rezultatelor de la proba de interviu, după contestații
	02.11.2026
	9:00

	Afișarea rezultatelor finale
	02.11.2026
	14.30


Conform H.G. nr. 1336/ 28.10.2022 sunt declaraţi admişi la proba scrisă, proba practică candidaţii care au obţinut minimum 70 puncte.
Rezultatul final este media aritmetică dintre punctajele de la proba scrisă, proba practică şi de la interviu.

Informaţii suplimentare se pot obţine la secretariat, telefon 0248545040.

DIRECTOR,

Prof. Georgescu Mihaela-Georgiana
